Abdul Nasser El Hakim

Abdul Nasser El Hakim (árabe: عبد الناصر الحكيم) (☆ 1 di novèmber 1960 na Beirut) ta un komersiante i eks-polítiko di Kòrsou. Despues di e disolushon di Antias Hulandes na 2010 e tabata e promé minister di Asuntunan Ekonómiko i Desaroyo di Kòrsou. El a okupá e funshon aki pa Movementu Futuro Kòrsou te e disolushon di gabinete Schotte  na 2012.

Biografia
Abdul Nasser El Hakim a nase na Líbano i a emigrá na 1985 pa Kòrsou. Na 1990 el a kuminsa e negoshi Optika Hakim, ku a krese bira e kadena mas grandi di optika riba e isla. El a laga tradusí e Koran na Papiamentu.Al-Amin Andalusi,  Qur'an Translated into Papiamento, Onislam.net, 24 di sèptèmber 2015. E ta kasá i tin dos yu. Na 2016 el a wòrdu deklara fayit riba petishon di Girobank. Oud-minister El Hakim failliet, Amigoe via Knipselkrant, 25 di febrüari 2016

 Kontroversia 
Trompgate
Na 2011 presidente-direktor di banko sentral, Emsley Tromp, a expresa den media akusashonnan tokante posibel korupshon di diferente miembro di gobièrnu, en partikular premier Gerrit Schotte, El Hakim i George Jamaloodin, minister di Finansa. President-directeur Centrale Bank en Curaçaose Ministers beschuldigen elkaar van corruptie - UPDATE, Kiva Curaçao, 26 di mei 2011
Tromp a akusa El Hakim di demanda un empresa kontra-prestashon pa sierto fasilidatnan fiskal. En kambio pa otorgamentu di fasilidatnan fiskal na Blue Bay Resort e lo a eksigi un pida tereno serka di i pertenesiendo na "Blue Bay Resort". Tromp wil ministers aanklagen, Versgeperst.com, 25 di mei 2011. Finalmente Ministerio Públiko a investiga tur akusashon i a konkluí ku esakinan tabata polítikamente motivá i infundá. Hakim reageert op resultaat OM, Versgeperst.com, 11 di òktober 2011.

Memo di VDC
Den un memo konfidensial di "Veiligheidsdienst Curaçao" (VDC) di 27 di òktober 2010 i ku a lèk un aña despues, tabatin un resumen di e resultadonan di e screening ku a wòrdu pidi pa gobernador Frits Goedgedrag pa ku e kandidatonan ministerial.Memo interno tokante e resultadonan di screening VDC, 27 òktober 2010, ku a lèk dia 18 di òktober 2011 Den esaki El Hakim a ser akusá di lasonan indirekto ku e organisashon di teror Hezbollah i e mafia italiano. Pa falta di supstansia e hefe interino di VDC, Liza Dindial, a disidí di no inkorporá e akusashonnan aki den su raport final pa gobernador i formador. Schotte: onderzoek lek VDC, Versgeperst, 28 di òktober 2011.

Category:Hende
Category:Polítiko di Kòrsou